text: Lunken opbakning til Lars Løkke Rasmussen
  01 juni 2014 kl. 16.26
  Otte af landsdelens 14 formænd i Venstres kommuneforeninger er tilbageholdende med deres ubetingede støtte til Venstres formand, Lars Løkke Rasmussen.
  TV SYD har har foretaget en rundringning til samtlige kommuneformænd. Kun to har undladt at svare.
  I Horsens siger formand Per Svendsen til TV SYD, at sagen er rigtig træls, men han vil afvente mødet i Venstres hovedbestyrelse inden han tager endelig stilling i sagen.
  - Den bedste skal sidde ved roret, siger han til TV SYD.
  Formændene i Varde, Vejen, Billund, Esbjerg, Haderslev, Aabenraa, og Tønder vil ligeledes vente med at fortælle, hvad de mener til efter mødet i hovedbestyrelsen tirsdag aften.
  I Vejle, Kolding Sønderborg og Hedensted bakker kommuneformændene 100 procent op om Lars Løkke Rasmussen.
  